Ambasada BiH u Rijadu dobila je očekivanu tehničku ispomoć, pristiglu na jednogodišnju dužnost, ali sada opet imaju problem sa nedostatkom stikera.

Foto: Siniša Pašalić / RAS Srbija

Ambasadi je ostalo manje od 500 stikera, a ambasador Senahid Bristrić zajedno sa 2 radnika radi na zahtevima i unosi podatke čak i neradnim danima, saznaje Klix.

Služba za strance je odobrila danas 150 hitnih viza, za ljude koji putuju u narednih nekoliko dana i imaju rezervisane hotele i kupljene karte.

Broj zahteva iz dana u dan raste. U proseku 200 saudijskih državljana dnevno traži vizu za dolazak u BiH.

Praktično, sada se ponavlja situacija od pre 15 dana kada je zbog nedostatka stikera bio onemogućen dolazaka stotinama turista.